Norda filoskopo

La Norda filoskopo, Phylloscopus borealis, estas specio de la genro de filoskopoj aŭ Phylloscopus lastatempe konsiderata kiel tipa genro en la propra familio de Filoskopedoj. Ĝi estas disvastigata filoskopo en arbaroj de betuloj aŭ miksitaj ĉe akvo tra ties reprodukta teritorio en Fenoskandio kaj norda Azio. Ĝi ekinvadis teritoriojn en Nordameriko, kaj ekreproduktiĝis en Alasko.

eta|maldekstra|Norda filoskopo
La nesto estas surgrunde en malalta arbusto. Kiel plej parto de silviecaj birdoj, ankaŭ tiu malgranda paserina birdo estas insektovora.

Tiu filoskopo estas tre migranta; la tuta populacio vintras en sudorienta Azio. Ĝi krome havas unu el la plej longaj migradoj de malnovmondaj insektovoraj birdoj.

Tiu estas tipa filoskopo laŭ aspekto, grizecverda supre kaj blankeca sube. Ĝia ununura flugilstrio distingas ĝin el la plej similaj specioj escepte la Verda filoskopo, Phylloscopus trochiloides, kiu tamen havas pli malhelajn krurojn dum la Norda filoskopo havas pli flavecajn al rozkolorajn krurojn, estas iom pli granda ol la alia specio kaj havas pli fortikan, ponardecan bekon, kun malhela pinto en la suba makzelo. Ties kanto estas rapida trilado.

Tiu palearktisa specio ĉeestas kiel aŭtuna vaganto en okcidenta Eŭropo kaj estas ĉiujara en Britio.

 Vidu ankaŭ 
 Honŝuaj alpaj koniferaroj

eta|ovoj de Phylloscopus borealis - Muzeo de Tuluzo

 Fotoligoj 
 Cyberbirding: Norda filoskopo 
 Avibase Lingoj ĉe Flickr Handguide

 Referencoj

Kategorio:Paseroformaj
Kategorio:Filoskopedoj
Kategorio:Palearktisa faŭno
Kategorio:Birdoj de Ameriko
Kategorio:Birdoj de Azio